CELEX: 52005PC0581
Language: mt
Date: 2005-11-22
Title: Proposta għal deċiżjoni tal-Kunsill li tawtorizza lir-Repubblika tal-Litwanja biex tapplika miżura li tidderoga mill-Artikolu 11(A)(1) u l-Artikolu 28e tas-Sitt direttiva tal-Kunsill (77/388/KEE) dwar l-armonizzazzjoni tal-liġijiet ta’ l-Istati Membri fir-rigward ta’ taxxi fuq il-bejgħ

Avviż Legali Importanti

|

52005PC0581

Proposta għal deċiżjoni tal-Kunsill li tawtorizza lir-Repubblika tal-Litwanja biex tapplika miżura li tidderoga mill-Artikolu 11(A)(1) u l-Artikolu 28e tas-Sitt Direttiva tal-Kunsill (77/388/KEE) dwar l-armonizzazzjoni tal-liġijiet ta’ l-Istati Membri fir-rigward ta’ taxxi fuq il-bejgħ  /* KUMM/2005/0581 finali */  

	[pic] | KUMMISSJONI TAL-KOMUNITAJIET EWROPEJ |Brussel 22.11.2005KUMM(2005) 581 finaliProposta għalDEĊIŻJONI TAL-KUNSILLli tawtorizza lir-Repubblika tal-Litwanja biex tapplika miżura li tidderoga mill-Artikolu 11(A)(1) u l-Artikolu 28e tas-Sitt Direttiva tal-Kunsill (77/388/KEE) dwar l-armonizzazzjoni tal-liġijiet ta’ l-Istati Membri fir-rigward ta’ taxxi fuq il-bejgħ(preżentata mill-Kummissjoni)MEMORANDUM TA' SPJEGAZZJONIIL-KUNTEST TAL-PROPOSTA |Il-bażi għall-proposta u l-għanijiet tagħha Skond l-Artikolu 27(1) tas-Sitt Direttiva tal-Kunsill 77/388/KEE tas-17 ta' Mejju 1977 dwar l-armonizzazzjoni tal-liġijiet ta' l-Istati Membri li għandhom x'jaqsmu mat-taxxi fuq il-bejgħ - Sistema komuni ta' taxxa fuq il-valur miżjud. bażi uniformi ta’ valutazzjoni, il-Kunsill, filwaqt li jopera unanimament fuq proposta mill-Kummissjoni, jista' jawtorizza kwalunkwe Stat Membru li japplika miżuri speċjali għal deroga minn dik id-Direttiva sabiex jissimplifika l-proċedura tal-ħlas ta' taxxa jew iwaqqaf milli jseħħu ċerti tipi ta' evażjoni jew evitar tat-taxxa. Permezz ta’ ittra rreġistrata mas-Segretarjat Ġenerali tal-Kummissjoni, ir-Repubblika tal-Litwanja talbet awtorizzazzjoni biex tintroduċi miżuri li jidderogaw mill-Artikolu 11(A)(1) tad-Direttiva 77/388/KEE u kkonfermat sussegwentement lill-Kummissjoni li l-applikazzjoni inkludiet ukoll talba għal deroga mill-Artikolu 28e ta’ l-istess Direttiva. B’konformità ma’ l-Artikolu 27(2) tad-Direttiva 77/388/KEE, il-Kummissjoni informat lill-Istati Membri l-oħra bit-talba mressqa mil-Litwanja fis-7 ta’ Ġunju 2005 Il-Kummissjoni nnotifikat lil-Litwanja fl-14 ta’ Ġunju 2005 li kienet irċeviet l-informazzjoni kollha li kkunsidrat meħtieġa biex tivvaluta t-talba. |Il-kuntest ġenerali L-Artikolu 11(A)(1) tad-Direttiva 77/388/KEE jistabbilixxi s-somma taxxabbli ta’ provvista ta’ prodotti jew servizzi ta’ “dak kollu li jikkostitwixxi l-ħlas li kien jew irid jinkiseb mill-fornitur mingħand-xerrej....”. Din id-dispożizzjoni hija normalment biżżejjed f’każijiet meta l-provvista tkun unikament tranżazzjoni kummerċjali u meta ma jkun hemm ebda rabta bejn il-fornitur u x-xerrej li tolqot il-valur tal-provvista. Madankollu, fejn il-partijiet fit-tranżazzjoni jkunu konnessi, hemm x’juri li ammont anqas ta’ taxxa jispiċċa jkun dovut fuq xi fornimenti permezz tal-manipulazzjoni tal-valur tagħhom. Fejn min jirċievi ma jkollux id-dritt sħiħ għat-tnaqqis tat-taxxa, sottovalutazzjoni b’referenza għall-valur tas-suq normali tnaqqas li jkun espost għal taxxa mħallsa rrekuperabbli F’każijiet fejn il-fornitur biss għandu dritt limitat biex inaqqas, sopravalutazzjoni ta’ provvista lil riċevitur taxxabbli kompletament ma jkollha l-ebda effett, għajr għal-likwidità, fuq ir-riċevitur iżda b’tibdil tar-relazzjoni tal-valur tal-provvisti taxxabbli u dawk eżenti l-pożizzjoni ta’ rkupru tal-fornitur tista’ titjieb Sabiex jiġi evitat telf fil-ġbir tat-taxxa li jiġi minn dan it-tip ta’ varjazzjonijiet fil-valur, il-Litwanja talbet li jkollha l-abilità li temenda s-somma taxxabbli f’dawk il-każijiet deskritti fejn l-ammont taxxabbli jvarja sinifikattivament mill-valur tas-suq miftuħ u fejn il-provvista hija bejn persuni konnessi. Persuni konnessi għar-raġunijiet ta’ applikazzjoni tal-valutazzjoni mill-ġdid huma oġġettivament definiti u stipulati fil-liġi tal-VAT Litwana. Il-proposta tippermetti l-awtoritajiet tat-taxxa fil-Litwanja japplikaw il-valur tas-suq miftuħ (kif definit fl-Artikolu 11(A)(1)) għall-provvista għall-iskopijiet ta’ kalkolazzjoni tal-VAT, aktar mill-ħlas li kien filfatt imħallas. Ir-regoli għall-valutazzjoni ta’ akkwisti intra-Komunitarji jinsabu fl-Artikolu 28e tad-Direttiva 77/388/KEE li testendi r-regoli ta’ akkwist intra-Komunitarju ta’ l-Artikolu 11(A). Sabiex jiġi żgurat li kemm il-provvisti domestiċi kif ukoll l-akkwisti intra-Komunitarji jiġu ttrattati bl-istess mod u li l-kontro miżura ma tkunx tista' tiġi evitata malajr permezz ta' l-esplojtazzjoni ta' persuni konnessi fi Stati Membri oħra, il-Litwanja tixtieq tinkludi l-akkwisti intra-Komunitarji fl-ambitu tal-miżura speċjali. Il-proposta tippermetti l-awtorizzazzjoni ta’ miżura speċjali sal-31 ta’ Diċembru 2009. Hija limitata fiż-żmien biex tippermetti li ssir reviżjoni tal-miżura fid-dawl ta' l-esperjenza u ta' valutazzjoni ta' kwalunkwe bżonn rikorrenti. Madankollu, fis-16 ta’ Marzu 2005 il-Kummissjoni ppreżentat id-dokument COM(2005)89 lill-Kunsill. Din hija proposta għal Direttiva li timmodifika d-Direttiva 77/388/KEE fir-rigward ta’ ċerti miżuri biex jissimplifikaw il-proċedura biex titħallas il-VAT u biex tassisti fl-azzjoni kontra l-evitar u l-evażjoni tat-taxxa, u tirrevoka ċerti Deċiżjonijiet li joffru derogi. L-hekk imsejjaħ “Artikolu 27 proposta ta’ razjonalizzazzjonii” jinkludi, fost l-oħrajn, leġiżlazzjoni li tkopri l-istess qasam bħall-miżura mitluba. Id-deroga proposta għalhekk se tieqaf milli jkollha effett sa mid-dħul fis-seħħ ta’ miżuri f’dan il-qasam li tinsab fid-Direttiva li tirriżulta mill-proposta ta’ razzjonalizzazzjoni. |Dispożizzjonijiet eżistenti fil-qasam tal-proposta Dispożizzjonijiet simili li għandhom x’jaqsmu ma’ l-Artikolu 11(A)(1) u l-Artikolu 28e tad-Direttiva 77/388/KEE ngħataw lil Stati Membri oħra. |Konsistenza ma' politika u għanijiet oħra ta' l-Unjoni Mhux applikabbli. |KONSULTAZZJONI MAL-PARTIJIET INTERESSATI U VALUTAZZJONI TA' L-IMPATT |Konsultazzjoni tal-partijiet interessati |Mhux rilevanti |Ġbir u użu ta' għarfien espert |Ma kienx hemm ħtieġa ta' għarfien espert estern. |Valutazzjoni ta' l-impatt Il-proposta hija mfassla biex tilqa’ kontra l-evitar u l-evażjoni tal-VAT u għandha għalhekk ikollha impatt potenzjalment pożittiv, mhux lanqas fosthom mill-effett ta' osservanza li ġġib magħha. It-direzzjoni li ttieħdet hija waħda li ħadu l-Istati Membri l-oħra u li kienet identifikata mil-Litwanja bħala miżura adatta biex tilqa’ kontra t-telf fil-ġbir tat-taxxa. Il-miżura mitluba hija wkoll konformi mal-proposta tal-Kummissjoni li tinsab f'COM(2005)89 biex tirrazjonalizza n-numru ta' derogi ta' l-Artikolu 27. |ELEMENTI LEGALI TAL-PROPOSTA |Taqsira ta' l-azzjoni proposta Awtorizzazzjoni għal-Litwanja biex tapplika miżura li tidderoga mill-Artikoli 11(A)(1) u 28e tas-Sitt Direttiva tal-Kunsill 77/388/KEE sabiex tippermetti r-rikalkolu tal-valur taxxabbli tal-provvista ta' prodotti u servizzi kif ukoll ta’ l-akkwisti intra-Komunitarji f'ċerti każijiet fejn il-valur huwa sinifikattivament differenti mill-valur tas-suq miftuħ; il-partijiet huma konnessi u fejn parti minnhom għat-tranżazzjoni għandha d-dritt ristrett Ir-rivalutazzjoni tista’ tkun għall-valur tal-provvista fis-suq miftuħ kif definit fl-Artikolu 11(A)(1)(d) tas-Sitt Direttiva. |Bażi legali L-Artikolu 27(1) tas-Sitt Direttiva tal-Kunsill 77/388/KEE tas-17 ta' Mejju 1977 (kif emendata) dwar l-armonizzazzjoni tal-liġijiet ta' l-Istati Membri li għandhom x'jaqsmu mat-taxxi fuq il-bejgħ - Sistema komuni ta' taxxa fuq il-valur miżjud. bażi uniformi ta’ valutazzjoni. |Prinċipju tas-sussidjarjetà Il-proposta taqa' taħt il-kompetenza esklussiva tal-Komunità. Għalhekk il-prinċipju tas-sussidjarjetà filfatt ma japplikax. |Prinċipju ta’ proporzjonalità Il-proposta tikkonforma mal-prinċipju ta’ proporzjonalità għar-raġuni(jiet) li ġejjin: |Din id-Deċiżjoni tikkonċerna awtorizzazzjoni mogħtija lil Stat Membru fuq talba tiegħu stess u ma timplika l-ebda obbligu. |Minħabba l-ambitu limitat tad-deroga, il-miżura speċjali hija proporzjonata ma’ l-għan li għandu jinkiseb. |Għażla ta' strumenti |Strumenti proposti: oħra. |Mezzi oħra ma jkunux adattati għar-raġuni(jiet) li ġejjin: Skond l-Artikolu 27 tas-Sitt Direttiva tal-Kunsill 77/388/KEE dwar l-armonizzazzjoni tal-liġijiet fl-Istati Membri li għandhom x'jaqsmu mat-taxxi fuq il-bejgħ, deroga mir-regoli komuni tal-VAT hija possibbli biss fuq awtorizzazzjoni tal-Kunsill li jopera unanimament fuq proposta mill-Kummissjoni. Deċiżjoni tal-Kunsill hija l-uniku strument adattat ladarba jista’ jiġi indirizzat għal stat membru individwali. |IMPLIKAZZJONI BAĠITARJA |Il-proposta ma għandhiex implikazzjoni għall-baġit tal-Komunità. |INFORMAZZJONI ADDIZZJONALI |Klawsola ta’ evalwazzjoni/reviżjoni/estinzjoni |Il-proposta tinkludi klawsola ta’ estinzjoni |1.  Proposta għalDEĊIŻJONI TAL-KUNSILLli tawtorizza lir-Repubblika tal-Litwanja biex tapplika miżura li tidderoga mill-Artikolu 11(A)(1) u l-Artikolu 28e tas-Sitt Direttiva tal-Kunsill (77/388/KEE) dwar l-armonizzazzjoni tal-liġijiet ta’ l-Istati Membri fir-rigward ta’ taxxi fuq il-bejgħ(It-test Litwan biss huwa awtentiku)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra s-Sitt Direttiva tal-Kunsill (77/388/KEE) tas-17 ta' Mejju 1977 dwar l-armonizzazzjoni tal-liġijiet ta' l-Istati Membri fir-rigward ta’ taxxi fuq il-bejgħ - Sistema komuni ta' taxxa fuq il-valur miżjud; bażi uniformi ta’ valutazzjoni[1], u b’mod partikolari l-Artikolu 27 tiegħu,Wara li kkunsidra l-proposta mill-Kummissjoni[2],Billi:2.  Skond l-Artikolu 27(1) tas-Sitt Direttiva tal-Kunsill 77/388/KEE, il-Kunsill, filwaqt li jopera unanimament fuq proposta mill-Kummissjoni, jista' jawtorizza kwalunkwe Stat Membru li japplika miżuri speċjali għal deroga minn dik id-Direttiva sabiex jissimplifika l-proċedura tal-ħlas ta' taxxa jew iwaqqaf milli jseħħ ċertu tip ta' evażjoni jew evitar tat-taxxa.3.  F’ittri datati 3 ta’ Awissu 2004 u 16 ta’ Diċembru 2004 ir-Repubblika tal-Litwanja fittxet awtorizzazzjoni biex tintroduċi miżura li tidderoga mid-dispożizzjonijiet tad-Direttiva 77/388/KEE li jirregolaw is-somma taxxabbli għal raġunijiet ta' VAT.4.  B’konformità ma’ l-Artikolu 27(2) tad-Direttiva 77/388/KEE, il-Kummissjoni informat l-Istati Membri l-oħra bit-talba magħmula mir-Repubblika tal-Litwanja permezz ta’ ittra datata 7 ta’ Ġunju 2005.. B’ittra li ġġib id-data ta’ l-14 ta’ Ġunju 2005, il-Kummissjoni nnotifikat lir-Repubblika tal-Litwanja li kellha l-informazzjoni kollha li kkunsidrat meħtieġa biex tivvaluta t-talba.5.  L-Artikolu 11(A)(1)(a) tad-Direttiva 77/388/EEC jistabbilixxi s-somma taxxabbli ta’ provvista għal raġunijiet ta’ taxxa fuq il-valur miżjud (VAT) li hu dak kollu li jikkostitwixxi l-ħlas magħmul għall-provvista. L-Artikolu 28e(1) ta’ l-istess Direttiva jirregola s-somma taxxabbli ta’ akkwiżizzjonijiet, b’referenza għall-Artikolu 11(A).6.  Il-miżura li teħtieġ deroga hija maħsuba biex tilqa’ kontra t-telf mill-ġbir tat-taxxa li jirriżulta mill-manipolazzjoni tas-somma taxxabbli ta' provvisti ta' prodotti, servizzi u akkwiżizzjonijiet intra-Komunitarji soġġetti għall-VAT fejn wieħed mill-partijiet ma jkollux id-dritt sħiħ ta' tnaqqis.7.  Il-miżura għandha tkun immirata sabiex tapplika biss f'każijiet ta' evitar jew evażjoni tal-VAT u meta numru ta' kondizzjonijiet ikunu ntlaħqu. Il-miżura hija għalhekk proporzjonata għall-għan segwit.8.  Derogi simili ngħataw lil Stati Membri oħra sabiex jilqgħu kontra l-evitar u l-evażjoni tat-taxxa u nstabu effettivi.9.  Derogi skond l-Artikolu 27 tad-Direttiva 77/388/KEE li jilqgħu kontra l-evitar tal-VAT marbuta mas-somma taxxabbli ta’ provvisti bejn partijiet relatati huma inklużi fil-proposta tal-Kummissjoni tas-16 ta’ Marzu 2005 għal Direttiva li tirrazzjonalizza wħud mid-derogi skond dak l-Artikolu[3]. Huwa għalhekk meħtieġ li l-perjodu ta’ applikazzjoni ta’ din id-deroga jiġi limitat sakemm din id-Direttiva tidħol fis-seħħ.10.  Din id-deroga se tissalvagwardja s-somma tal-VAT dovuta fil-fażi finali tal-konsum u ma għandha ebda impatt negattiv fuq ir-riżorsi proprji tal-Komunitajiet Ewropej mill-VAT,ADOTTA DIN ID-DEĊIŻJONI:Artikolu 1Permezz ta’ deroga mill-Artikolu11(A)(1)(a) u l-Artikolu 28e tad-Direttiva 77/388/KEE, ir-Repubblika tal-Litwanja hija hawnhekk awtorizzata li tipprovdi biex is-somma taxxabbli ta’ provvista ta’ prodotti jew servizzi jew ta' xiri ta' prodotti intra-komunitarji tkun l-istess bħal tal-valur tas-suq miftuħ, kif definit fl-Artikolu 11(A)(1)(d) ta’ l-imsemmija Direttiva, f’waħda miċ- ċirkostanzi li ġejjin:11.  fejn il-ħlas huwa sinifikattivament aktar baxx mill-valur tas-suq miftuħ u min jirċievi l-provvista, jew fil-każ ta’ akkwist intra-Komunitarju, min jakkwista, ma għandux id-dritt sħiħ ta' tnaqqis tat-taxxa skond l-Artikolu 17 tad-Direttiva 77/388/KEE.12.  fejn il-ħlas huwa sinifikattivament ogħla mill-valur tas-suq miftuħ u l-fornitur ma għandux id-dritt sħiħ ta’ tnaqqis ta’ taxxa skond l-Artikolu 17 tad-Direttiva 77/388/KEE.Din il-miżura tista’ tintuża biss sabiex ma sseħħx evażjoni jew evitar tat-taxxa u meta l-ħlas li fuqu s-somma taxxabbli tkun altrimenti bbażata tkun ġiet influwenzata minn rabtiet familjari, ta’ tmexxija, ta’ pussess, finanzjarji jew legali kif definiti fil-leġiżlazzjoni nazzjonali. Għal dawn ir-raġunijiet, ir-rabtiet legali jinkludu r-relazzjoni formali bejn min iħaddem u min jaħdem.Artikolu 2L-awtorizzazzjoni mogħtija taħt l-Artikolu 1 tagħlaq fid-data tad-dħul fis-seħħ ta' Direttiva li tirrazzjonalizza d-derogi skond l-Artikolu 27 tad-Direttiva 77/388/KEE li tilqa’ kontra l-evitar jew l-evażjoni tat-taxxa fuq il-valur miżjud permezz tal-valutazzjoni tal-provvisti bejn persuni konnessi, jew fil-31 ta’ Diċembru 2009 liema minnhom tiġi l-ewwel.Artikolu 3Din id-Deċiżjoni hija indirizzata lir-Repubblika tal-Litwanja.Magħmula fi Brussell, [...]Għall-KunsillIl-President [1] ĠU L 145, tat-13.6.1977, p.1, kif emendat l-aħħar bid-Direttiva 2004/66/KE (ĠU L 168, ta’ l-1.5.2004, p.35.).[2] ĠU C [...], [...], p. [...].[3] ĠU Ċ 125, ta’l-24.5.2005, p. 12. COM(2005)89